Ons is mal oor die kompaktheid van die program. My jonger kinders begin nou weer en as 'n ma van 6 kan ek nie sonder so 'n alles-in-een program nie!
Ek is baie beïndruk met die kwaliteit van die program en kan nie wag dat jul meer grade doen nie. Vreeslik dankie.
Baie dankie vir puik, vriendelike diens! Dit was 'n belewenis! Die materiaal lyk baie interessant, is baie opgewonde om te begin.
Baie baie dankie vir die pragtige pakkie. Ons gebruik dit alreeds en geniet dit baie. Dis maklik uiteengesit en verg min moeite. Dankie dat jy dit moontlik gemaak het.
Wat ek baie hou van die program is die verskeidenheid klanke, ook moeilike klanke en woorde wat geleer word en dat die volume werk nie so vreeslik baie is maar tog baie effektief. [My kind] kan baie moeiliker woorde al lees as wat sy geleer het met ‘n ander kurrikulum.
My dogter van 8 jaar is die afgelope jaar besig met die Omvattend Afrikaans Graad 2 Taalprogram en daar is net twee woorde om haar studies te beskryf: VET PRET! Dis so lekker om te sien hoe blink haar ogies elke keer as sy hoor daar gaan 'n storie aan die begin van die les gelees word. Baie dankie vir 'n uitstekende en genotvolle kurrikulum.
Ons geniet die Graad 1 program en die leesboekies. Dit is so lekker om ‘n program te hê wat geskryf is juis vir tuisonderrig en nie vir ‘n klaskamer nie.
My dogtertjie geniet die werkies in die boek baie en sy is gaande oor die oulike klein lees boekies met die oulikste stories. Ek is so tevrede met die program.